cyanic-selkie/wikianc huggingface dataset:
কলকাতা পৌরসংস্থার ওয়ার্ডসমূহ
কলকাতা পৌরসংস্থার ১৪৪টি প্রশাসনিক ওয়ার্ডে বিভক্ত যা ১৬টি বরোতে বিভক্ত। এই ওয়ার্ডগুলির প্রত্যেকটি কেএমসিতে কাউন্সিলর নির্বাচন করে। প্রতিটি বরোতে একটি কমিটি থাকে যা বরোর নিজ নিজ ওয়ার্ড থেকে নির্বাচিত কাউন্সিলরদের নিয়ে গঠিত হয়। কর্পোরেশন, বরো কমিটির মাধ্যমে, সরকারী সাহায্যপ্রাপ্ত স্কুল, হাসপাতাল এবং মিউনিসিপ্যাল মার্কেট রক্ষণাবেক্ষণ করে এবং নগর পরিকল্পনা এবং রাস্তা রক্ষণাবেক্ষণে অংশ নেয়। শীর্ষ সংস্থা হিসাবে কর্পোরেশন মেয়র-ইন-কাউন্সিলের মাধ্যমে তার কার্য সম্পাদন করে, যার মধ্যে একজন মেয়র, একজন ডেপুটি মেয়রের সহায়তায়, এবং কেএমসি-এর আরও দশজন নির্বাচিত সদস্য। কাউন্সিলররা তাদের নিজ নিজ ওয়ার্ডের সার্বিক কার্যক্রমের জন্য দায়ী এবং তাদের মেয়াদ পাঁচ বছর।
আডলফ হিটলারের ধর্মীয় বিশ্বাস
থাম্ব|১৯৩২ সালে অ্যাডলফ হিটলার, ক্রিস্টাস-উন্ড গার্নিসনকির্চে (উইলহেলমশেভেন), লোয়ার স্যাক্সনির চার্চ পোর্টাল, হেনরিক হফম্যানের ছবি আডলফ হিটলারের ধর্মীয় বিশ্বাস নিয়ে আলোচনা সবসময় বিতর্কের কেন্দ্রবিন্দুতে পরিণত। অসংখ্য ঐতিহাসিক হিটলারের ধর্মীয় বিশ্বাস নিয়ে যে ঐকমত্যে পৌছেছেন, তা হলোঃ হিটলার নিধার্মিক, খ্রিষ্টান বিরোধী, এবং বিজ্ঞানবাদী ছিলেন। * Richard Overy; The Dictators: Hitler's Germany, Stalin's Russia; Allen Lane/Penguin; 2004, pp. 287: "During the War [Hitler] reflected that in the long run, ‘National Socialism and religion will no longer be able to exist together. Both Stalin and Hitler wanted a neutered religion, subservient to the state, while the slow programme of scientific revelation destroyed the foundation of religious myth."
নুনচাকু
ডান|থাম্ব| নানা রকমের নুনচাকু। নুনচাকু (ヌンチャク) একটি ঐতিহ্যবাহী ওকিনাওয়ান মার্শাল আর্ট অস্ত্র, যা দুটি লাঠি (ঐতিহ্যগতভাবে কাঠের তৈরি), একটি ছোট ধাতব চেইন বা দড়ি দ্বারা একে অপরের সাথে সংযুক্ত থাকে। এটি প্রায় ৩০ সেমি (লাঠি) এবং ১ ইঞ্চি (দড়ি)। একজন ব্যক্তি যিনি এই অস্ত্র ব্যবহার করা অনুশীলন করেছেন তাকে জাপানি ভাষায় নুনচাকুকা বলা হয়।
আধুনিক সময়ে, অভিনেতা এবং মার্শাল আর্টিস্ট ব্রুস লি এবং ড্যান ইনোসান্টো দ্বারা নুনচাকু (তাবাক-টোয়ক) জনপ্রিয় হয়েছিল। ১৯৭২ সালের ফিস্ট অফ ফিউরি চলচ্চিত্রের বেশ কয়েকটি দৃশ্যে লি বিখ্যাতভাবে নুনচাকু ব্যবহার করেছিলেন। যখন তাদাশি ইয়ামাশিতা ব্রুস লির সাথে ১৯৭৩ সালের এন্টার দ্য ড্রাগন চলচ্চিত্রে কাজ করেছিলেন, তখন তিনি লিকে নুনচাকু এবং অন্যান্য কোবুডো শৃঙ্খলার ব্যবহার আরও অন্বেষণ করতে সক্ষম করেছিলেন। টিনএজ মিউট্যান্ট নিনজা টার্টলস ফ্র্যাঞ্চাইজির কার্টুন চরিত্র মাইকেলেঞ্জেলোর অস্ত্রও ননচাকু।
এছাড়াও নুনচাকু নির্দিষ্ট কিছু খেলায় ব্যবহৃত হয়।
সালমা সুলতানা
সালমা সুলতানা একজন কৃষিবীদ। তিনি কৃষিক্ষেত্রে মাঠ পর্যায়ে অবদান রাখার জন্য ২০২০ সালে নরম্যান ই বোরলগ পুরস্কার লাভ করেন। যা ওয়ার্ল্ড ফুড প্রাইজের পক্ষ থেকে দেয়া হয়। তিনি ড. মোহাম্মদ ইউনুস ও ফজলে হাসান আবেদের পর তৃতীয় বাংলাদেশি হিসেবে এই পুরস্কার লাভ করেন। এছাড়া ২০২১ সালে, সিঙ্গাপুর ভিত্তিক বিজ্ঞান সাময়ীকিতে এশিয়ার শ্রেষ্ঠ ১০০ বিজ্ঞানীর তালিকায় তিনি অন্তর্ভুক্ত হন।
প্রাথমিক জীবন ও শিক্ষা
২০১০ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় থেকে তিনি ডক্টর অব ভেটেরিনারি মেডিসিন অনুষদের ওপর স্নাতক ডিগ্রি অর্জন করেন। এরপর তিনি তামিল নাডু ভেটেরিনারি ও এনিম্যাল সাইন্সেস বিশ্ববিদ্যালয়ে পড়াশুনা করতে যান। সেখান থেকে ফিরে এসে সিভাসু থেকে ২০১৪ সালে ফার্মাকোলজির ওপর স্নাকতোত্তর ডিগ্রি অর্জন করেন।
কর্মজীবন
তার কর্মজীবন শুরু হয় পটিয়ায় ডেইরি ভেটেরিনারি ফাউন্ডেশনে একজন ভেটেরিনারি অফিসার হিসেবে। সেখানে তিনি পাঁচ বছর কাজ করেন। পরে ঢাকায় গিয়ে প্রতিষ্ঠা করলেন বাংলাদেশের প্রথম বেসরকারি প্রাণিচিকিৎসা প্রশিক্ষণ কেন্দ্র ‘মডেল লাইভস্টক ইনস্টিটিউট’। এটি দেশের প্রথম বেসরকারী প্রাণী চিকিৎসা কেন্দ্র। এখান থেকে খামারীরা এবং কৃষকরা প্রশিক্ষণ নিয়ে সহজেই স্বাবলম্বী হতে পারবে। বাবার জমানো টাকা দিয়েই তিনি তার এই প্রতিষ্ঠানের কার্যক্রম শুরু করেছিলেন। এই ধরনের প্রতিষ্ঠান গড়ে তোলার পেছনে কারণ হিসেবে তিনি বলেছেন, তিনি যখন পটিয়ায় কাজ করছিলেন তখন কৃষকদের দুরবস্থা নিজ চোখে দেখতে পেয়েছিলেন। সেখানে দেখেছিলেন কেউই তেমন প্রশিক্ষিত না। ফলে খামারীরা লাভবান হতে পারছিলেন না। এই কারণেই তিনি এই ধরনের প্রতিষ্ঠান গড়ে তুলতে চেয়েছিলেন। ঢাকার ডেমরায় জমি ইজারা নিয়ে ২৭ বছর বয়সে বাংলাদেশের ইতিহাসে প্রথম বেসরকারী একটি প্রাণীচিকিৎসার একটি প্রতিষ্ঠান গড়ে তোলেন। এই প্রতিষ্ঠান থেকে উল্লেখযোগ্য সাড়া পাওয়ার পর তিনি গড়ে তোলেন মডেল লাইভস্টোক এডভান্সড ফাউন্ডেশন। এই প্রতিষ্ঠানের কর্মীরা খামার পরিদর্শন করেন এবং খামারীদের প্রয়োজনীয় পরামর্শ প্রদান করেন।
হামবুর্গ
আলস্টার নদীর পূর্ব তীরে হামবুর্গের প্রাচীন অংশটি অবস্থিত। পশ্চিম তীরে নতুন শহর ও অনেকগুলি শহরতলী গড়ে উঠেছে। পুরনো শহরে হামবুর্গের বাণিজ্যিক কেন্দ্রটি অবস্থিত এবং এর মধ্যে দিয়ে অনেকগুলি খাল চলে গেছে। হামবুর্গ শহরের খাল ও এগুলির উপর নির্মিত অসংখ্য সেতু শহরটির একটি স্বকীয় বৈশিষ্ট্য। হামবুর্গে ২৩০২টি সেতু আছে, যা আমস্টার্ডাম ও ভেনিসের সম্মিলিত সেতুসংখ্যার চেয়েও বেশি। ১৯৭৫ সালে এলবে নদীর উপর নির্মিত কোলব্রান্ডব্রুকে নামের সাসপেনশন বা ঝুলন্ত সেতুটি শহরের একটি উল্লেখযোগ্য স্থাপনা। আলস্টার নদীর মোহনায় বাঁধ দেবার ফলে অভ্যন্তরীণ ও বাহ্যিক আলস্টার নামের দুইটি হ্রদ তৈরি হয়েছে। পুরনো শহরে প্রাচীন কেল্লা বা গড়গুলিকে বাগানের নেটওয়ার্ক ও বেড়ানোর জায়গায় রূপান্তরিত করা হয়েছে। আরও আছে হপ্‌ফমার্কট, যা একটি বৃহৎ উন্মুক্ত চত্বর। উল্লেখযোগ্য ঐতিহাসিক ভবনের মধ্যে আছে ১৮৯৭ সালে নির্মিত র‌্যনেসাঁস ধাঁচের সিটি হল, ১২শ শতকের সেন্ট পিটারের গির্জা, ১৩শ-১৫শ শতকের সেন্ট জেমসের গির্জা, ১৪শ-১৫শ শতকের সেন্ট ক্যাথেরিনের গির্জা, এবং ১৮শ শতকের উঁচু চুড়াবিশিষ্ট সেন্ট মিখায়েলের গির্জা। হামবুর্গ শহরে সুরকার ফেলিক্স মেন্ডেলজোন এবং ইয়োহানেস ব্রাম্‌স জন্মগ্রহণ করেন। শহরের আল্টোনা অংশে কবি ও নাট্যকার ফ্রিডরিশ গটলিব ক্লপষ্টক সমাধিস্থ আছেন।
ইতিহাস
ডেনীয় ও স্লাভদের উপর্যুপরি ধ্বংসাত্মক আক্রমণের পরেও হামবুর্গ টিকে থাকে এবং ১১৮৯ সালে পবিত্র রোমান সাম্রাজ্যের থেকে স্বীকৃতি লাভ করে। তৃতীয় ক্রুসেডে অবদান রাখার জন্য শহরটিকে গুরুত্বপূর্ণ বাণিজ্যিক সুবিধাদি প্রদান করা হয়। ১২৪১ সালে লুবেক শহরের সাথে এবং ১২৪৯ সালে ব্রেমেন শহরের সাথে চুক্তির ফলে হানজেয়াটিক লীগের জন্ম হয়। হামবুর্গ এই লীগের সবচেয়ে শক্তিশালী ও ধনী শহরে পরিণত হয়। ১৫২৯ সালে হামবুর্গের জনগণ রিফর্মেশন মেনে নেয় এবং শহরটি লুথারীয়, ক্যালভিনীয়, এবং ইহুদী উদ্বাস্তুদের আশ্রয়কেন্দ্রে পরিণত হয়। ১৬১৮-১৬৪৮ পর্যন্ত ত্রিশ বছরের যুদ্ধে শহরটির বাণিজ্যিক উন্নতি ব্যাপকভাবে হ্রাস পায়। ১৭৮৩ সালে মার্কিন যুক্তরাষ্ট্রের সাথে বাণিজ্য সম্পর্ক স্থাপনের মাধ্যমে অবস্থার সাময়িক উন্নতি ঘটে। কিন্তু নেপোলিয়নীয় যুদ্ধসমূহের সময় (১৭৯৯-১৮১৫) এই উন্নতির সমাপ্তি ঘটে। ১৮১১ সালে নেপোলিয়নের সেনারা শহরটি দখল করে।
নেপোলিয়নের পতনের পর হামবুর্গ আবার মুক্ত শহরে পরিণত হয় এবং ১৮১৫ সালে জার্মান কনফেডারেশনের সদস্য হয়। শহরটি ফরাসি দখলের সময়কার প্রভাব কাটিয়ে ওঠে। ১৮৪২ সালে চারদিনব্যাপী এক অগ্নিকাণ্ডও হামবুর্গের সম্প্রসারণে তেমন বাধা দেয়নি। ১৮৯২ সালে এক কলেরা মহামারীতে এখানে ৮৬০৫ জন মারা যায়। ১৯১৮ সালের নভেম্বরে হামবুর্গে জনতার বিপ্লব দিয়ে জার্মান সাম্রাজ্যের পতন শুরু হয়। ১৯১৮-১৯ সালে স্বল্প সময়ের জন্য শহরটি একটি সমাজতান্ত্রিক প্রজাতন্ত্র হিসেবে পরিচিত ছিল। ১৯৩৮ সালে পার্শ্ববর্তী আল্টোনা, হারবুর্গ এবং ভান্ডসবেক শহরগুলি হামবুর্গের অন্তর্ভুক্ত হয়ে যায়।
২য় বিশ্বযুদ্ধের সময় হামবুর্গকে একটি ডুবোজাহাজ ঘাঁটি এবং যুদ্ধের একটি বড় কেন্দ্র হিসেবে ব্যবহার করা হয়। শহরটির উপর মিত্রশক্তিরা ব্যাপক বোমাবর্ষণ করে এবং ফলে শহরের বহু ক্ষয়ক্ষতি হয় এবং বহু লোক মারা যায়। যুদ্ধের পর এটিকে আবার গড়ে তোলা হয় এবং ১৯৫০-এর দশক নাগাদ এটি একটি সুন্দর, বর্ধমান মহানগরে পরিণত হয়। বর্তমানে এখানে ১৭ লক্ষেরও বেশি লোক বাস করেন।
সংস্কৃতি
শহরের সাংস্কৃতিক প্রতিষ্ঠানগুলির মধ্যে আছে কুন্‌স্টহালে নামের জাদুঘর, যেখানে ১৯শ ও ২০শ শতকের চিত্রকর্মের বিরাট সংগ্রহ আছে। আরও আছে হস্তশিল্প ও সজ্জাশিল্পের জাদুঘর, একটি জাতিতত্ত্ব জাদুঘর যেখানে দক্ষিণ সাগর, আফ্রিকান, এবং সাইবেরীয় নিদর্শন আছে, হামবুর্গের ইতিহাস জাদুঘর, একটি আধুনিক অপেরা হাউজ, যা সমসাময়িক কালের অপেরা পরিবেশনের জন্য বিখ্যাত এবং অনেকগুলি থিয়েটার বা নাট্যমঞ্চ। হামবুর্গে একটি বড় চিড়িয়াখানা ও একটি বোটানিকাল গার্ডেন আছে। এখানকার সাংকট পাউলি বিনোদন পাড়াটিতে রেপারবান নামের সড়কের ধার ঘেঁষে বহু নাইটক্লাব আছে। শহরে একটি বিশ্ববিদ্যালয়, একাধিক চিকিৎসা ইন্সটিটিউট, এবং সামুদ্রিক স্থাপত্যের একটি স্কুল আছে। এখানে ৮০টিরও বেশি বিদেশী দূতাবাস বিদ্যমান। বেতার ও টিভির অনুষ্ঠান এবং চলচ্চিত্র নির্মাণের দিক থেকেও এটি একটি নেতৃস্থানীয় কেন্দ্র।
মার্কিন যুক্তরাষ্ট্রের শিকাগো শহর হামবুর্গের ভগ্নী শহর। এই শহরেরই এক নাইটক্লাবে বিখ্যাত ব্রিটিশ সঙ্গীত ব্যান্ড দ্য বিটলস যাত্রা শুরু করে।
অর্থনীতি
হামবুর্গ জার্মানির প্রধান সমুদ্র বন্দর এবং একটি প্রধান বাণিজ্যিক কেন্দ্র। সমুদ্রগামী জাহাজ পরিচালনার জন্য বিশাল ব্যবস্থাবিশিষ্ট বন্দরটি রেলপথ ও অভ্যন্তরীণ নৌপথের মাধ্যমে মধ্য ইউরোপের বেশির ভাগ এলাকার সাথে সংযুক্ত। হামবুর্গে একটি বিরাট মৎস্যশিকারী নৌকাবহর আছে। এখানে জাহাজ নির্মাণ ও মেরামতের বিরাট বিরাট কারখানা আছে। এখানকার কলকারখানায় শোধিত পেট্রোলিয়াম, রাসায়নিক দ্রব্যাদি, যন্ত্রপাতি, ধাতব দ্রব্য, এবং প্রক্রিয়াজাত খাদ্য উৎপাদন করা হয়। হামবুর্গ মুদ্রণ ও প্রকাশনা শিল্পের একটি প্রধান কেন্দ্র।
ফারহান খান (অভিনেতা)
প্রারম্ভিক জীবন
ফারহান খান ভারতের বুরহানপুরে জন্মগ্রহণ করেন। তার দাদা একজন পরিবেশক এবং চলচ্চিত্র প্রচারক ছিলেন এবং তার বাবা একজন থিয়েটার শিল্পী, একজন চলচ্চিত্র এবং টিভি প্রযোজক এবং একজন তথ্যচিত্র নির্মাতা। তার চাচা একজন প্রতিষ্ঠিত প্রযোজক এবং তার বড় ভাই তাবরেজ খান ভাগ্যবিধাতার মতো টিভি অনুষ্ঠানের পরিচালক। তার বড় ভাই এবং মা দুজনেই লেখক।
কর্মজীবন
খানের প্রথম টেলিভিশন ভূমিকা ছিল সনি এন্টারটেইনমেন্ট টেলিভিশনের ছানছান -এ।  ছানছান শেষ হয় ১৯ সেপ্টেম্বর ২০১৩।
নন্দনম
নন্দনম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি একটি সদাব্যস্ত লোকালয় এবং বহু অর্থনৈতিক প্রতিষ্ঠানের দপ্তর ও অফিস৷ শান্ত পরিবেশ ও পরিচ্ছন্নতার জন্য লোকালয়টি যথেষ্ট পরিচিত৷ ১৯০১ খ্রিস্টাব্দে নন্দনম আর্টস কলেজ বা নন্দনম কলাবিভাগ মহাবিদ্যালয় প্রতিষ্ঠিত হয়৷ আন্না সালাইয়ের ওপর নন্দনম জংশন চেন্নাইয়ের অন্যতম ব্যস্ত জংশন৷ নন্দনমের ডাক সূচক সংখ্যা ৬০০০১৫ ও ৬০০০৩৫৷
ইতিহাস
১৮৩৬ খ্রিস্টাব্দে মাদ্রাজ উচ্চ আদালতের প্রধান বিচারপতি জন গ্যাম্বিয়ার পূর্বতন জমিদারের থেকে এই স্থিন কিনে নেন৷ ১৮৫০ খ্রিস্টাব্দে তিনি চেন্নাই থেকে পদবদল করে চলে গেলে এটি "গ্যাম্বিয়ার'স গার্ডেন" নামে পরিচিত হয়৷ ১৯৫০ খ্রিস্টাব্দে চক্রবর্তী রাজাগোপালাচারীর মূখ্যমন্ত্রীত্বে চেন্নাইতে আবাসন ক্ষেত্রে উন্নতিসাধন সম্পন্ন হলে গ্যাম্বিয়ার'স গার্ডেন নন্দনমে পরিণত হয়৷
বাস
আন্না সালাইয়ের ওপর নন্দনম বাস স্টপ রয়েছে, শহরের বিভিন্ন প্রান্তে যাওয়ার সরাসরি বাস পরিষেবা রয়েছে নন্দনম থেকে৷
মেট্রো
চেন্নাই মেট্রোর নীল লাইনে রয়েছে নন্দনম মেট্রো স্টেশন৷
রাজনীতি
নন্দনম চেন্নাই মধ্য লোকসভা কেন্দ্রের থাউজেন্ড লাইটস (আয়িরম বিলকু) বিধানসভা কেন্দ্রের অন্তর্গত৷
ইতিবাচক মানসিক ভঙ্গি
থাম্ব|ইতিবাচক মানসিক দৃষ্টিভঙ্গি মানুষকে উৎসাহ যোগায়, উদ্দীপনা দেয়, সামনে এগুতে সাহস যোগায় ইতিবাচক মানসিক ভঙ্গি একটি ধারণা যা সর্বপ্রথম প্রকাশ পায় Think and Grow Rich by Napoleon Hill এর বইয়ের মাধ্যমে, যার ইংরেজি প্রকাশকাল ১৯৩৭ সনে। যদিও বইটিতে সরাসরি শব্দাবলী প্রয়োগ করা হয়নি তবুও সাফল্য অর্জনের জন্য ইতিবাচক চিন্তা যে একটি অন্যতম গুরুত্বপূর্ণ সূত্র এবং ইহা গঠন করা অত্যাবশ্যক তা সম্বন্ধে ইঙ্গিত দেওয়া হয়েছে। পরবর্তী সময় নেপোলিয়ন হিল এবং ডব্লিও ক্লেমেন্ট স্টোন, আরও একটি বই রচনা করেন যাতে সরাসরি ইতিবাচক মানসিক ভঙ্গিকে সাফল্য অর্জনের জন্য মুখ্য উপাদান রূপে উল্লেখ করেন, ইহা চারিত্রিক গুণাবলীর একটি অতিরিক্ত অংশ যা একজনের চরিত্রকে দৃঢ় করে তোলে। ইতিবাচক মানসিক ভঙ্গি দ্বারা এমন কিছু শব্দ বোঝা হয় যেমন আস্থা, সততা, আশা, সাহস, প্রাথমিক আরম্ভ, প্রত্যাশা, সৌজন্যতা, ধৈর্য, কৌশল, দয়া এবং ভালো সাধারণ অণুভূতিগুলো।
পরবর্তী সময় ইতিবাচক চিন্তা নিয়ে জনাব নরম্যান ভিন্সেন্ট পেইলী একটি বই রচনা করেন - ইতিবাচক চিন্তার ক্ষমতা। বইয়ে তিনি উল্লেখ করেন, “সুখ অর্জনের পথ হচ্ছেঃ আপনার হৃদয়কে ঘৃণা থেকে দূরে রাখুন, আপনার মনকে উদ্বিগ্নতা থেকে দূরে রাখুন। সহজভাবে বাঁচুন, অল্প প্রত্যাশা করুন, বেশি প্রদান করুন। সূর্যরশ্মির আলোকিত কিরণ দেখুন, নিজেকে ভুলে যান, অন্যান্যদের কথা চিন্তা করুন। একটি সপ্তাহের জন্য ইহা চেষ্টা করে দেখুন এবং আপনি বিস্মিত হবেন।”
ইতিবাচক মানসিক ভঙ্গি হচ্ছে একটি দর্শন যা প্রতিটি অবস্থা, পরিস্থিতি বা ঘটনা থেকে আশাবাদী দিক চিন্তা করতে পরামর্শ দেয় এবং এই দিক নিয়ে সাফল্য অর্জনের পথে পরিচালিত হতে তাড়া দেয়। প্রতিটি বাধা, বিপত্তি বা ব্যর্থতা থেকে শিক্ষা নিয়ে এগিয়ে যাওয়ার জন্য, নিজের আকাঙ্ক্ষিত ফলাফল পাওয়ার জন্য অবিরত অধ্যবসায় চালিয়ে নেওয়ার প্রতি ইতিবাচক মানসিক ভঙ্গি অণুপ্রেরণা দিয়ে যায়। ইতিবাচক মানসিক ভঙ্গি গঠনের জন্য আশাবাদ এবং প্রত্যাশা অত্যন্ত জরুরী।
আবদ
আবদ (عبد) একটি আরবি শব্দ যার অর্থ অনুগত বান্দা, দাসত্ব এবং ইবাদত করাও বুঝায়।  আবদ শব্দটি ইংরেজিতে 'Abd' (আব্দ) হিসাবেও অনুবাদ করা যেতে পারে। পাশ্চাত্য কালে এটি গুতুরাল এর শব্দ হিসাবে ধরা যেতে পারে।
আবদুল্লাহ (নাম) বা (আব্দুল্লাহ) এর অর্থ " সৃষ্টিকর্তা দাস" বা " উপাসক"। নিচে আব্দ বা আবদ নামে কিছু উদাহরণ দেয়া হলোঃ
এটি মানুষের উল্লেখ করতে পারে যেমন:
এটি আরব খ্রিস্টান এবং আরবিভাষী খ্রিস্টানরা যতক্ষণ না তাদের ধর্মের সাথে সম্পর্কিত ততক্ষণ ব্যবহার করতে পারে:
আবদুল্লাহ আরব খ্রিস্টানরাও ব্যবহার করতে পারেন, কারণ তারা ঈশ্বরকে আল্লাহ বলে উল্লেখ করে।
উপরন্তু
আবদ (عبد) একটি আরবি নাম যার অর্থ উপাসক। এটি আরবি শব্দ আইবিদা অর্থাৎ ইবাদতের উপর ভিত্তি করে তৈরি। নামটির মহিলা সংস্করণ হলো আবিদা।
আবাদের হিব্রু ভাষায় উভচর "ইভেদ" (עבד), যার অর্থ দাস।
ক্ষেতলাল ইউনিয়ন
ক্ষেতলাল ইউনিয়ন বাংলাদেশের রাজশাহী বিভাগের জয়পুরহাট জেলার ক্ষেতলাল উপজেলার অন্তর্গত একটি বিলুপ্ত ইউনিয়ন যা ক্ষেতলাল পৌরসভা গঠনের পর বিলুপ্ত করা হয়।
শিক্ষা
শিক্ষার হার :
শিক্ষা প্রতিষ্ঠান
পরিমল গোস্বামী
পরিমল গোস্বামী (১ সেপ্টেম্বর ১৮৯৭  - ২৭ জুন  ১৯৭৬) রবীন্দ্রোত্তর যুগে যে সকল সাহিত্যিক বাংলা ভাষা ও সাহিত্যকে সমৃদ্ধ করেছেন তাঁদের অন্যতম। বিশিষ্ট প্রাবন্ধিক, রসরচনা ও ব্যঙ্গাত্মক রচনার জন্য সমধিক পরিচিত ছিলেন।
জন্ম ও প্রারম্ভিক জীবন
পরিমল গোস্বামীর জন্ম ১৮৯৭ খ্রিস্টাব্দের ১লা সেপ্টেম্বর বৃটিশ ভারতের অধুনা বাংলাদেশের ফরিদপুর জেলা বর্তমানে রাজবাড়ি জেলার কালুখালী উপজেলার রতনদিয়ায়। সাহিত্যিক পিতা বিহারীলাল গোস্বামী (১৮৭২ - ১৯৩১) ছিলেন রবীন্দ্রনাথ ঠাকুরের স্নেহভাজন এবং পাবনার পোতাদিয়া হাই স্কুলের প্রধান শিক্ষক। পরিমল ছিলেন পিতামাতার জ্যেষ্ঠ সন্তান। বাল্যকালে তার পড়াশোনা শুরু পাবনা জেলারই পোতাদিয়া গ্রামে। এরপর তিনি শিক্ষা লাভ করেন শান্তিনিকেতনে ও কলকাতায়।
রচিত গ্রন্থসমূহ
পরিমল গোস্বামী রচিত উল্লেখযোগ্য গ্রন্থগুলি হল -
মুকুট বিহারি
মুকুট বিহারি একজন ভারতীয় রাজনীতিবিদ এবং ভারতীয় জনতা পার্টির সদস্য। বিহারি বাহরাইচ জেলার কায়রগঞ্জ (বিধানসভা কেন্দ্র) থেকে উত্তর প্রদেশ বিধানসভার সদস্য নির্বাচিত হয়েছেন।
কাইয়ুম চৌধুরী
কাইয়ুম চৌধুরী (৯ মার্চ ১৯৩২ - ৩০ নভেম্বর ২০১৪) বাংলাদেশের একজন চিত্রশিল্পী ছিলেন। ১৯৮৬ খ্রিষ্টাব্দে তাকে একুশে পদক প্রদান করা হয়।
প্রাথমিক জীবন
কাইয়ুম ১৯৩২ সালের ৯ মার্চ ফেনী জেলায় ক্ষয়িষ্ণু জমিদার পরিবারে জন্মগ্রহণ করেন। পরিবারের এক সদস্য আমীনুল ইসলাম চৌধুরী লিখেছিলেন নোয়াখালীর ইতিহাস। পিতা আবদুল কুদ্দুস চৌধুরী ছিলেন সমবায় বিভাগের পরিদর্শক। পরবর্তীতে তিনি সমবায় ব্যাংকের কর্মকর্তা হিসাবে দায়িত্ব পালন করেছেন। নোয়াখালীর গোপাল হালদারের সঙ্গে ছিল তার সখ্য। কুমিল্লায় গায়ক মোহাম্মদ হোসেন খসরু এবং লোকগানের সাধক শচীন দেববর্মনের সঙ্গে তার ঘনিষ্ঠতা গড়ে উঠেছিল। চট্টগ্রামের আব্দুল করিম সাহিত্য বিশারদের সঙ্গে তাদের পারিবারিক যোগাযোগ ছিল । বাবার বদলির চাকরির সুবাদে কাইয়ুম চৌধুরী বাংলার অনেক এলাকায় ঘুরে ফিরেছেন।
শিক্ষাজীবন
মক্তবে কাইয়ুম চৌধুরীর শিক্ষার হাতেখড়ি, তারপর ভর্তি হন চট্টগ্রামের নর্মাল স্কুলে। এরপর কিছুকাল কুমিল্লায় কাটিয়ে চলে যান নড়াইলে। চিত্রা পাড়ের এই শহরে কাটে তার তিনটি বছর। সেখান থেকে সন্দ্বীপ এসে ভর্তি হন প্রথমে সন্দ্বীপ হাই স্কুল ও পরে কারগিল হাই স্কুলে। এরপর নোয়াখালী জেলা সদরে কিছুকাল কাটিয়ে পিতার সঙ্গে তার ঠাঁই বদল হয় ফেনীতে। ভর্তি হলেন ফেনী হাই স্কুলে, সেখান থেকে যান ফরিদপুরে। ফরিদপুর থেকে ময়মনসিংহ এসে ১৯৪৯ সালে সিটি কলেজিয়েট স্কুল থেকে যখন ম্যাট্রিক পাশ করেন। স্কুল জীবন থেকে আঁকাআঁকির প্রতি ঝোঁক দেখা গিয়েছিল কাইয়ুম চৌধুরীর। ১৯৪৯ সালে আর্ট ইনস্টিটিউটে ভর্তি হয়ে কাইয়ুম চৌধুরী কৃতিত্বের সঙ্গে শিক্ষা সমাপন করেন ১৯৫৪ সালে। তিনি শিক্ষক হিসেবে পেয়েছিলেন শিল্পাচার্য জয়নুল আবেদিনকে। সদ্য-প্রতিষ্ঠিত আর্টস ইনস্টিটিউটের নবীন শিক্ষার্থীরা ১৯৫২ সালের ভাষা আন্দোলনে বিশেষ ভূমিকা পালন করেন। ইমদাদ হোসেন, মুর্তজা বশীর, আমিনুল ইসলাম, দেবদাস চক্রবর্তী প্রমুখ ছিলেন প্রতিবাদী আয়োজনের নিরলস কর্মী এবং সকল মিছিলের পুরোভাগে। অন্তর্মুখী স্বভাবের কাইয়ুম চৌধুরীরও সম্পৃক্ত ছিলেন। শিক্ষাজীবন প্রসঙ্গে পরবর্তীকালে এক সাক্ষাৎকারে কাইয়ুম চৌধুরী বলেন: "আমি আমার শিল্পীজীবন যখন শুরু করি আমার সঙ্গে যাঁরা ছিলেন কবি, শিল্পী, সাহিত্যিক, গায়ক এদের সবার মধ্যে একটা যোগযোগ ছিল। যেমন, আমার বন্ধুস্থানীয়দের মধ্যে আমার খুব ঘনিষ্টতম বন্ধু--যার সঙ্গে আমি একই সঙ্গে রাতও কাটিয়েছি, তিনি সৈয়দ শামসুল হক। তারপর শামসুর রাহমান, আলাউদ্দিন আল আজাদ, হাসান হাফিজুর রহমান, বোরহানউদ্দীন খান জাহাঙ্গীর। আমরা এক সময় একই সঙ্গে কাজ করতাম। সেই সময় গায়কদের মধ্যে যেমন আবদুল আলীম সাহেবকে দেখেছি যে, কবি জসীম উদ্‌ দীন তাঁকে গান শেখাচ্ছেন। জসীম উদ্‌ দীন সাহেব তাঁর ভাঙা গলায় সুর তুলে দিচ্ছেন আবদুল আলীমের গলায়, নীনা হামিদের গলায়, এগুলো তো আমাদের চোখের সামনে দেখা। মিউজিশিয়ানদের মধ্যে, আজকে যেমন সমর দাস, আমার খুব ঘনিষ্ঠ বন্ধু।"
কর্মজীবন
১৯৫৫ থেকে ১৯৫৬ সাল পর্যন্ত কাইয়ুম চৌধুরী নানা ধরনের ব্যবহারিক কাজ করেছেন, বিজ্ঞাপনী সংস্থার সঙ্গে যুক্ত থেকেছেন, আর বইয়ের প্রচ্ছদ ও সচিত্রকরণের কাজ করেছেন । সিগনেটের বই কাইয়ুম চৌধুরীর জন্য ছিল এক অনুপম নির্দশন। সাময়িক পত্রিকা বিষয়ে আগ্রহী কাইয়ুম চৌধুরী, ছায়াছবি নামে একটি চলচ্চিত্র সাময়িকী যুগ্মভাবে সম্পাদনা করেছিলেন কিছুকাল। সুযোগমতো টুকটাক প্রচ্ছদ আঁকছিলেন এবং এই কাজের সূত্রেই পরিচয় সৈয়দ শামসুল হকের সঙ্গে। ১৯৫৫ সালে তার দুই বইয়ের প্রচ্ছদ এঁকেছিলেন, কিন্তু প্রকাশক অপারগ হওয়ায় সে-বই আর আলোর মুখ দেখে নি। প্রচ্ছদে একটি পালাবদল তিনি ঘটালেন ১৯৫৭ সালে প্রকাশিত জহুরুল হকের সাত-সাঁতার গ্রন্থে। গ্রন্থের বক্তব্যের বা সারসত্যের প্রতিফলন ঘটালেন প্রচ্ছদে, একই সঙ্গে গ্রাফিক ডিজাইনে কুশলতা ও নতুন ভাবনার ছাপ মেলে ধরলেন। এমনি দক্ষতার যুগল মিলনে আঁকলেন ফজলে লোহানী রচিত 'কথাসরিৎসাগর-এর প্রচ্ছদ যা প্রকাশিত হয় নি। গাজী শাহাবুদ্দিন আহমদের সচিত্র সন্ধানী পত্রিকার আত্মপ্রকাশ তার অঙ্কন, টাইপোগ্রাফিবোধ ও রসসিঞ্চিত তির্যক রচনা প্রকাশের মাধ্যমে হয়ে উঠেছিল অনবদ্য। ১৯৫৭ সালে কাইয়ুম চৌধুরী আর্ট কলেজে শিক্ষকতায় যোগ দেন।
শিল্প ভাবনা
alt=১৯৬০ সালে কাইয়ুম চৌধু্রী|থাম্ব|১৯৬০ সালে কাইয়ুম চৌধু্রী ১৯৫৭ সালে সতীর্থ আমিনুল ইসলাম ও সৈয়দ জাহাঙ্গীরকে নিয়ে কাইয়ুম চৌধুরী গিয়েছিলেন কলকাতায়। ব্রিটিশ কাউন্সিলের তরুণ কর্মকর্তা জিওফ্রে হেডলির আহ্বানে এই সফর। কলকাতায় দেখা করেছিলেন সত্যজিৎ রায় ও খালেদ চৌধুরীর সঙ্গে। ১৯৫৯ সালে বন্ধুবর গাজী শাহাবুদ্দিন আহমদের সন্ধানী প্রকাশনী যাত্রা শুরু করে জহির রায়হানের 'শেষ বিকেলের মেয়ে' গ্রন্থ প্রকাশের মাধ্যমে। ১৯৬১ সালে মাওলা ব্রাদার্স সৃজনশীল প্রকাশনার অধ্যায় উন্মোচন শুরু করে আবদুশ শাকুরের 'ক্ষীয়মাণ' এবং সৈয়দ শামসুল হকের কাব্যগ্রন্থ 'একদা এক রাজ্যে' প্রকাশ দ্বারা। এই দুই প্রকাশনা সংস্থার কাজের পেছনে বরাবরই কাইয়ুম চৌধুরী সক্রিয় থেকেছেন। তিনি আরও প্রচ্ছদ আঁকেন ১৯৫৯ সালে প্রকাশিত শামসুর রাহমানের প্রথম কাব্যগ্রন্থ 'প্রথম গান, দ্বিতীয় মৃত্যুর আগে।
১৯৫৯ এবং ১৯৬১ সালে রেলওয়ের টাইমটেবিলের প্রচ্ছদ এঁকে সেরা পুরস্কারটি লাভ করেন কাইয়ুম চৌধুরী। তিনি ১৯৬০ সালে তাহেরা খানমের সঙ্গে পরিণয়-বন্ধনে আবদ্ধ হন, যিনি ছিলেন আর্ট কলেজে ভর্তি হওয়া প্রথম চারজন ছাত্রীর একজন। মনের সাযুজ্য তার শৈল্পিক প্রয়াসের জন্য অনুকূল ছিল এবং স্ত্রীর ভূমিকা প্রেরণাদায়ক ছিল। ১৯৬১ সালে ডিজাইন সেন্টার ছেড়ে অবজাভার হাউজে চিফ আর্টিস্ট হিসেবে যোগদান করেন।অবজারভার পত্রিকার রবিবারের সাময়িকীতে ডিজাইন নিয়ে যেসব নিরীক্ষা করতেন তার শিক্ষক জয়নুলের দৃষ্টি আকর্ষণ করে।
শিল্পরীতি
তেল রঙ, জল রঙ, কালি-কলম, মোমরং, রেশমছাপ ইত্যাদি নানা মাধ্যমে কাইয়ুম চৌধুরী কাজ করেছেন। তার প্রকটি প্রবণতা জ্যামিতিক আকৃতির অনুষঙ্গ। বস্তুতঃ তার ছবি নকশা প্রধান। বর্ণিল পটভূমিতে মোটাদাগের নকশা তার প্রধানতম অঙ্কনশৈলী। অন্যদিকে কাইয়ুম চৌধুরীর চিত্রাবলী বর্ণোজ্জ্বল;- এই দিক থেকে আঁরি মাতিসের সঙ্গে তার সমিলতা লক্ষ্যণীয়। লাল, নীল, সবুজ এই তিনটি রং তিনি প্রচুর পরিমাণে ব্যবহার করে থাকেন। এই বর্ণভঙ্গী তার চিত্ররীতির অন্যতম বৈশিষ্ট্য। তার ক্যানভাসের আয়তন প্রায়শঃ বর্গাকার। এছাড়া তার চিত্রাবলিতে এদেশের লোকশিল্পসুলভ পুতুল, পাখা, হাঁড়ি, শীতলপাটি, কাঁথা ইত্যাদির পুনঃপৌণিক ব্যবহার লক্ষ্য করা যায়।
মৃত্যু
২০১৪ সালের ৩০ নভেম্বর কাইউম চৌধুরী বেঙ্গল ফাউন্ডেশনের ক্ল্যাসিকাল মিউজিক ফেস্টিভালের চতুর্থ দিনে তার বক্তব্য দেয়ার সময় হঠাৎ করে অসুস্থ হয়ে পড়েন। সেখান থেকে তাকে সি এম এইচ- এ নিয়ে গেলে কর্তব্যরত ডাক্তার তাকে মৃত ঘোষণা করেন।
নিজাম উদ্দিন জলিল
ব্যরিস্টার নিজাম উদ্দিন জলিল জন একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি নওগাঁ-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
ঘোষেরপাড়া ইউনিয়ন
ঘোষেরপাড়া ইউনিয়ন বাংলাদেশের ময়মনসিংহ বিভাগের জামালপুর জেলার মেলান্দহ উপজেলার একটি ইউনিয়ন।
নিজাম উদ্দিন জলিল
প্রারম্ভিক জীবন
জলিল নওগাঁ জেলার সদর উপজেলার জন্মগ্রহণ করেন। তার পিতার নাম আব্দুল জলিল যিনি আওয়ামী লীগের সাধারণ সম্পাদক ছিলেন ও মাতার নাম রেহেনা জলিল। ২০১৫ সালে ব্যারিস্টারি শেষ করে আইন পেশায় যুক্ত হন।
ঘোষেরপাড়া ইউনিয়ন
অবস্থান ও সীমানা
মাদারগঞ্জ,মেলান্দহ,সরিষাবাড়ি তিন উপজেলার মাঝ খানে া
আয়তন ও জনসংখ্যা
আয়তন:১১.৬৫ বর্গ মাইল বা ৩০.৬৯ বর্গ কি.মি. মোট জনসংখ্যা:৩৭৪৫১ জন
শিক্ষা
শিক্ষা প্রতিষ্ঠান
দর্শনীয় স্থান
১। ৯নং ঘোষের পাড়া ইউনিয়নে তালুকপাড়া গ্রামে প্রায় ২৫০ বছরের একটি পুরানো একটি বট গাছ আছে।
২। চর সগুনা গ্রামে বিশিষ্ট শিল্পপতি মো:মোখলেছুর রহমান লাভলু সাহেবের রাজ মহল ভিলা আছে।
৩। মেলান্দহ উপজেলার মধো সবচেয়ে বড় ব্রিজটি ঘোষের ইউনিয়নের কাহেত পাড়া গ্রামে অবস্থি
৪‌| ছাবিলাপুর লেবু মাষ্টারের বাগান বাড়ি
হাসান হুসনু পাশা
ডান|থাম্ব|240x240পিক্সেল| আইপসুলতানে বোজকাদালি হাসান হুসনু পাশার সমাধি। হাসান হুসনু পাশা বা বোযজাদালি হাসান হুসনু পাশা (১৮৩২ - ১৯০৩ ) ছিলেন একজন অ্যাডমিরাল, যিনি দ্বিতীয় আবদুল হামিদের শাসনামলে নৌবাহিনীর মন্ত্রী হিসেবে দায়িত্ব পালন করেছিলেন। তিনি বোযজাদালি রিয়ালে (রিয়ার অ্যাডমিরাল) হুসাইন পাশার ছেলে, যিনি ১৮৫৩ খ্রিস্টাব্দে সিনোপ যুদ্ধে মারা যান।
তিনি ১৮৪২ খ্রিস্টাব্দে নেভাল একাডেমিতে প্রবেশ করেন এবং ৫ মে, ১৮৪৯-এ স্নাতক হন। তিনি ১৮৫৩ খ্রিস্টাব্দে একজন ক্যাপ্টেন (কোলাগাসি), ১৮৫৫ খ্রিস্টাব্দে একজন মেজর, ১৮৬২ খ্রিস্টাব্দে একজন জেলা গভর্নর, ১৮৬৪ খ্রিস্টাব্দে একজন অ্যাডমিরাল, ১৮৭১ খ্রিস্টাব্দে একজন লিভা অ্যাডমিরাল, ১৮৭২ খ্রিস্টাব্দে একজন ফেরিক অ্যাডমিরাল এবং ১৮৭৭ খ্রিস্টাব্দে একজন নৌবাহিনীর কমান্ডার ছিলেন। উসমানীয়-রাশিয়ান যুদ্ধের সময় কৃষ্ণ সাগরে কমান্ডার। ১২ জানুয়ারী, ১৮৮১ সালে, তিনি নৌবাহিনীর কর্মকর্তা পদে নৌবাহিনীর মন্ত্রী হন । তিনি সেই ব্যক্তি যিনি দীর্ঘতম সময় (২৩ বছর) নৌবাহিনীর মন্ত্রী হিসেবে দায়িত্ব পালন করেছেন। তার জামাতা ওসমান পাশা ছিলেন এরতুগ্রুল ফ্রিগেটের কমান্ডার, যেটি ১৮৯০ খ্রিস্টাব্দে জাপানের উপকূলে পাথরের সাথে বিধ্বস্ত হয় এবং ডুবে যায়। তিনি ২৭ জুলাই ১৯০৩ খ্রিস্টাব্দে মারা যান। তার কবরটি আইপসুলতান জেলায়, পুরানো বোয়াসি স্ট্রিটে, নতুন সুলতান রেসাত স্ট্রিটে এবং তার নাম বহনকারী গ্রন্থাগারের বিপরীতে। সমাধিটির পুনরুদ্ধার ১৯৯৯ খ্রিস্টাব্দে মূল অনুসারে করা হয়েছিল।
কার্যক্রম
কাদিকোয় হাসান পাশা (১৮৮৯) মসজিদটি, যেটি ফাতিহ জেলার দিভিত্তর কেকলিক মেহমেত এফেন্দি দ্বারা নির্মিত হয়েছিল এবং আগুনের কারণে ব্যবহার করা হয়নি, ১৮৮২ খ্রিস্টাব্দে একটি কাঠের এবং গম্বুজযুক্ত কাঠামো দিয়ে দিভিত্তর কেকলিক মেহমেত এফেন্দি মসজিদ হিসাবে পুনর্নির্মিত হয়েছিল। ইয়ুপ কাপ্তান পাসা মসজিদ, মসজিদটি মূলত ১৬ শতকে জর্জিয়ান বংশোদ্ভূত মাহমুত আগা দ্বারা নির্মিত হয়েছিল, কোন মিম্বার বা মিনার ছাড়াই। হাসান হুসনু পাশা ১৯০০ এর দশকে এটিকে বর্তমান আকারে নিয়ে আসেন। ইয়ুপ হাসান হুসনু পাশা ফাউন্টেন, কাদিকোয় হাসান হুসনু পাশা ফাউন্টেন, কাসিম পাশা উইন্ডমিল মসজিদ, ট্রাবজোন আক্কিসা মসজিদ এবং রেফাহিয়ে মসজিদ হাসান হুসনু পাশার কাজের মধ্যে রয়েছে। এখানে হাসান হুসনু পাশা সমাধি রয়েছে, যেটি তার নামে ১৯০৪ খ্রিস্টাব্দে আইপসুলতানে নির্মিত হয়েছিল। আইপসুলতানে তার সমাধি যেখানে রয়েছে সেখানে একটি লজও রয়েছে। লজে আছে তৌহিদ, পরোপকারীর সমাধি ও লাইব্রেরি কক্ষ। এটি ১৯৯৮ খ্রিস্টাব্দে ইস্তাম্বুল মেট্রোপলিটন পৌরসভা দ্বারা পুনরুদ্ধার করা হয়েছিল। তার সমাধির বিপরীতে হাসান হুসনু পাশা লাইব্রেরিও রয়েছে। সুলেমানিয়া পাণ্ডুলিপি গ্রন্থাগারে "হাসান হুসনু পাশা সংগ্রহশালা" রয়েছে। ইস্তাম্বুল নৌবাহিনী জাদুঘর মিউজিয়াম আব্দুল হামিদের আদেশে হাসান হুসনু পাশা দ্বারা প্রতিষ্ঠিত হয়েছিল এবং ১৮৯৭ সালের ৩১ আগস্ট জনসাধারণের জন্য উন্মুক্ত করা হয়েছিল। "সেরাইদে বাহরিয়ে" এবং "মেকমুয়া-ই ফুনুন-উ বাহরিয়ে" নামে দুটি পত্রিকা, যা আজও "নৌবাহিনী সাময়িকী" নামে প্রকাশিত হচ্ছে, হাসান হুসনু পাশা দ্বারা প্রকাশিত হয়েছিল। তিনি তার সম্প্রচার জীবন শুরু করেন আবদুল হামিদের অধীনে তার উদ্যোগে। ২৬ জুন ১৮৮৯ এর প্রথম সংখ্যা (১৩ জুন ১৩০৫)।
হিপ ১৩০৪৪ বি
হিপ ১৩০৪৪ বি পৃথিবীর ছায়াপথে আবিষ্কৃত একটি গ্রহ যা একটি বিলীয়মান তারকা কেন্দ্র করে প্রতি ১৬.২ দিনে আবর্তিত হচ্ছে। ২০১০ খ্রিষ্টাব্দের ১৯ নভেম্বর আবিষ্কৃত এই গ্রহটি আকৃতিতে বেশ বড়: বৃহস্পতি গ্রহের ১.২৫ গুণ। এর আগেও সৌরজগতের বাইরে প্রায় পাঁচ শত গ্রহের অবস্থান নির্ণীত হয়েছে কিন্তু দূরত্বের কারণে সেগুলো সম্পর্কে বেশি কিছু জানা যায় নি। সে হিসাবে হিপ ১৩০৪৪ বি-এর আবিষ্কার জ্যোতিবির্জ্ঞানীদের জন্য নভোমণ্ডল সম্পর্কে আরো তথ্য সংগ্রহের বিশেষ সুযোগ এনে দিয়েছে। তারকাটির হিপ ১৩০৪৪ নামে চিহ্নিত। এটি পৃথিবী থেকে প্রায় ২,০০০ আলোকবর্ষ দূরত্বে অবস্থিত বলে পরিমাপ করা হয়েছে।
সংযোজন প্রজ্বলন
ফিউশন ইগনিশন বা সংযোজন প্রজ্বলন হল সেই বিন্দু যেখানে একটি পারমাণবিক ফিউশন বিক্রিয়া স্ব-টেকসই হয়ে ওঠে। এটি ঘটে যখন প্রতিক্রিয়া দ্বারা প্রদত্ত শক্তি জ্বালানি ভরকে শীতল হওয়ার চেয়ে বেশি দ্রুত উত্তপ্ত করে। অন্য কথায়, ফিউশন ইগনিশন হল সেই বিন্দু যেখানে পারমাণবিক সংযোজনের ক্রমবর্ধমান স্ব-গরম বিশিষ্টটি বাহ্যিক গরম করার প্রয়োজনীয়তা দূর করে। এটি ফিউশন শক্তি লাভ ফ্যাক্টর দ্বারা পরিমাপ করা হয়। এই মুহুর্তে, জ্বালানীকে ফিউশন তাপমাত্রায় গরম করতে ব্যবহৃত বাহ্যিক শক্তির আর প্রয়োজন নেই।
পরীক্ষাগারে, ফিউশন ইগনিশন প্রথম ২০২১ সালে ও ২০২২ সালে মার্কিন জাতীয় ইগনিশন ফ্যাসিলিটি দ্বারা অর্জন করা হয়েছিল।
বর্ণ (দ্ব্যর্থতা নিরসন)
বর্ণ বলতে বোঝানো হতে পারে :-)
ফিল্মফেয়ার পুরস্কার পূর্ব
ফিল্মফেয়ার অ্যাওয়ার্ডস বাংলা হলো বার্ষিক ফিল্মফেয়ার পুরস্কারগুলির বাংলা বিভাগ, বাংলা চলচ্চিত্র শিল্প শৈল্পিক এবং চলচ্চিত্রগত শ্রেষ্ঠত্বকে সম্মান জানাতে টাইমস গ্রুপ দ্বারা উপস্থাপিত হয়। ২০০৭ সালের ২৯ মার্চ বাংলা, অসমীয়া ও ওড়িয়া চলচ্চিত্রের জন্য পুরস্কারের প্রথম কিস্তি অনুষ্ঠিত হয়েছিল। পুরস্কার অনুষ্ঠানটি ২০১৫ এবং ২০১৬ সালে বন্ধ ছিল, তারপর আবার ২০১৭ সাল থেকে চালু হয় শুধুমাত্র বাংলা চলচ্চিত্রের জন্য।
ইতিহাস
২০১৪ সালের ৮ ই মার্চ, কলকাতায় আয়োজিত এক সংবাদ সম্মেলনে বিশ্বব্যাপী মিডিয়া গ্রুপ ঘোষণা করেছিল যে ফিল্মফেয়ার পুরস্কার এই অঞ্চলের সেরা সিনেমা শৈল্পিক প্রতিভা সম্মানের জন্য পূর্ব ভারতে আত্মপ্রকাশ করছে। উদ্বোধনী কিস্তিতে ২৯ টি বিভাগে পুরস্কার কলকাতার সায়েন্স সিটি মিলনায়তনে দেওয়া হবে ২৯ শে মার্চ ২০১৪ সালে। পুরস্কারগুলিতে বাংলা চলচ্চিত্রের জন্য ২১ টি এবং ওড়িয়া ও অসমীয়া চলচ্চিত্রের জন্য চারটি ট্রফি অন্তর্ভুক্ত করা হয়। ওড়িয়া ও অসমীয়া উভয় চলচ্চিত্রের জন্য চারটি বিভাগ হ'ল সেরা চলচ্চিত্র, সেরা পরিচালক, সেরা অভিনেতা এবং সেরা অভিনেত্রী। বিজয়ীদের বাংলা চলচ্চিত্রের ১০২ টি প্রবেশিকা, ওড়িয়া এবং অসমীয়া চলচ্চিত্রের যথাক্রমে ৩৬ এবং ১৪ টি প্রবেশিকা থেকে নির্বাচিত হবে।  সেই অনুষ্ঠানে প্রধান অতিথি হিসাবে উপস্থিত ছিলেন বাংলা চলচ্চিত্র অভিনেতা প্রসেনজিৎ চট্টোপাধ্যায় ।   এরপরে ১১ মার্চ ভুবনেশ্বরে  এবং ১৪ মার্চ গুয়াহাটিতে    যথাক্রমে ওড়িয়া চলচ্চিত্র অভিনেতা অনুভ মোহান্তি এবং অসমীয়া চলচ্চিত্র অভিনেতা কোপিল বোরা ও জেরিফা ওয়াহিদের উপস্থিতিতে আরও দুটি প্রেস কনফারেন্স হয়। ২০১৭ সাল থেকে পুরস্কারটি শুধুমাত্র বাংলা চলচ্চিত্র জগতকে দেওয়া হচ্ছে।
উইকিপিডিয়া বট
উইকিপিডিয়া বট হলো ইন্টারনেট বট (কম্পিউটার প্রোগ্রাম) যা উইকিপিডিয়াতে সহজ, পুনরাবৃত্তিমূলক কাজ করে যা হাতে হাতে করা দুরূহ ও সময়সাধ্য। উইকিপিডিয়ায় ব্যবহৃত ইন্টারনেট বটের একটি বিশিষ্ট উদাহরণ হলো এলএসজেবট।
কার্যক্রম
বট নামক কম্পিউটার প্রোগ্রাম প্রায়শই সাধারণ ভুল বানান এবং শৈলীগত সমস্যাগুলি সংশোধন করার মতো সাধারণ এবং পুনরাবৃত্তিমূলক কাজগুলিকে স্বয়ংক্রিয়ভাবে করতে বা পরিসংখ্যানগত ডেটা থেকে একটি আদর্শ বিন্যাসে ভূগোল এন্ট্রির মতো নিবন্ধগুলি শুরু করতে ব্যবহৃত হয়। অতিরিক্তভাবে, সম্পাদকদের সাধারণ সম্পাদনা ত্রুটি করার সময় স্বয়ংক্রিয়ভাবে বার্তা পাঠানোর জন্য বট রয়েছে।
ক্লুবট এনজি -এর মতো ধ্বংসপ্রবণতাবিরোধী বটগুলি দ্রুত ধ্বংসপ্রবণতা শনাক্ত করতে এবং এগুলো বাতিল করার জন্য বিশেষ প্রোগ্রাম করা হয়েছে। বটগুলি নির্দিষ্ট অ্যাকাউন্ট বা আইপি অ্যাড্রেস রেঞ্জ থেকে সম্পাদনাগুলি চিহ্নিত করতে সক্ষম।
উইকিপিডিয়ায় বট সক্রিয় করার আগে অবশ্যই সেই উইকিপিডিয়ার ব্যুরোক্র্যাটদের দ্বারা অনুমোদিত হতে হবে। যদি কোনো উইকিপিডিয়ায় ব্যুরোক্র্যাট না থাকে তাহলে স্টুয়ার্ডরা বট অনুমোদন করার অধিকার রাখেন।
একটি বট একবার সুইডিশ উইকিপিডিয়াতে একদিনে ১০,০০০টি ছোট নিবন্ধ তৈরি করেছে৷ অ্যান্ড্রু লিহের মতে, উইকিপিডিয়ায় বর্তমান লক্ষ লক্ষ নিবন্ধের সম্প্রসারণ এই ধরনের বট ব্যবহার ছাড়া কল্পনা করা কঠিন হবে। সেবুয়ানো, সুইডিশ এবং ওয়ারে উইকিপিডিয়াতে বট দ্বারা সৃষ্ট সামগ্রীর সংখ্যা বেশি বলে জানা গিয়েছে।
বটের প্রকারভেদ
বটগুলোকে বাছাই করার একটি উপায় হলো তারা কী কাজ করে:
জ্যাভেলিন
থাম্ব| ঢাল হাতে এক ব্যক্তি একটি জ্যাভেলিন নিক্ষেপ করছে জ্যাভেলিন হল একটি হালকা বর্শা যা প্রাথমিকভাবে নিক্ষেপ করার জন্য নকশা করা হয়েছে, ঐতিহাসিকভাবে একটি পরিসরের অস্ত্র হিসেবে, কিন্তু আজ প্রধানত খেলাধুলার জন্য। জ্যাভেলিন প্রায় সবসময় হাত দ্বারা নিক্ষেপ করা হয়, গুলতি, ধনুক এবং ক্রসবোর বিপরীতে, যা একটি হাতে ধরা প্রক্রিয়ার সাহায্যে ক্ষেপণাস্ত্রের মত উৎক্ষেপণ করে। যাইহোক, বর্শা নিক্ষেপকারী বা এমেন্টামের মতো বর্শা নিক্ষেপকারীকে আরও বেশি দূরত্ব অর্জনে সহায়তা করার জন্য ডিভাইস বিদ্যমান রয়েছে।
একজন যোদ্ধা বা সৈনিক প্রাথমিকভাবে এক বা একাধিক জ্যাভেলিন দিয়ে সজ্জিত একজন জ্যাভলাইনার।
জ্যাভেলিন শব্দটি মধ্য ইংরেজি থেকে এসেছে এবং এটি পুরানো ফরাসি জ্যাভলিন থেকে এসেছে, জ্যাভলটের ছোট, যার অর্থ বর্শা। javelot শব্দটি সম্ভবত সেল্টিক ভাষাগুলির একটি থেকে উদ্ভূত হয়েছে।
বরগুনা পলিটেকনিক ইনস্টিটিউট
বরগুনা পলিটেকনিক ইনস্টিটিউট  বাংলাদেশের একটি কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৬ সালে প্রতিষ্ঠিত হয়।
অবস্থান
বরগুনা জেলা শহর থেকে ০৩ কিঃ মিঃ পশ্চিমে সদর উপজেলার ৮নং সদর ইউনিয়নের বরগুনা খুলনা মহাসড়কের পাশে খাকদোন নদীর তীরে ঢলুয়া নামক স্থানে এটি অবস্থিত।
ভবন
প্রতিষ্ঠানটিতে চারটি আলাদা আলাদা ভবন সংযুক্ত করে একটি কমপ্লেক্স তৈরি করা হয়েছে। প্রশাসনিক ভবন-১টি পাঁচ তালা বিশিষ্ট, যার মধ্যে রয়েছে নীচ তালয় সাধারণ শাখা, হিসাব শাখা, নিরাপত্তা শাখা, স্টোর রুম ও ফিজিক্যাল ইনস্ট্রাক্টর রুম। ২য় তলা অধ্যক্ষের কক্ষ, উপাধ্যক্ষের কক্ষ, রেজিস্ট্রার শাখা ও পরীক্ষা নিয়ন্ত্রণ কক্ষ। ৩য় তলা ইলেকট্রনিক্স ও পরিবেশ প্রযুক্তি শিক্ষকগণের বসার কক্ষ ও নামাজের কক্ষ, ৪র্থ তলা, কম্পিউটার প্রযুক্তি, আরএসি প্রযুক্তি ও নন-টেক বিভাগের শিক্ষক বৃন্দের বসার কক্ষ, ৫ম তলা মিলনায়তন ও গ্রন্থাগার। একাডেমিক ভবন-০১টি পাঁচ তলা বিশিষ্ট, যার মধ্যে রয়েছে ছাত্র-ছাত্রীদের ক্লাশ রুম, ল্যাব সমূহ, ক্যান্টিন ও মেডিকেল সেন্টার। ওয়ার্কশপ ভবন ০২টি দুই তলা বিশিষ্ট। অধ্যক্ষের বাস ভবন ০১টি এক তলা বিশিষ্ট। স্টাফ কোর্যর্টার ০১টি এক তলা বিশিষ্ট। বিদ্যুৎ সাবস্টেশন ০১টি, পাম্প হাইজ-০১টি, প্রধান ফটক সংলগ্ন প্রশস্ত গার্ড রুম।
প্রযুক্তি
পলিটেকনিক ইনস্টিটিউটে চার বছর মেয়াদী ডিপ্লোমা ইন-ইঞ্জিনিয়ারিং শিক্ষাক্রমের ০৫টি প্রযুক্তি রয়েছে।
নাবিকদের মসজিদ
নাবিকদের মসজিদ (মন্টিনিগ্রিন : Морнарска џамија বা Mornarska Džamija; আলবেনিয়ান: Xhamia e Detarëve) হলো উলকিঞ্জ, মন্টিনিগ্রোতে একটি গুরুত্বপূর্ণ ল্যান্ডমার্ক যা একসময় বাতিঘর হিসেবে কাজ করত।
ইতিহাস
মসজিদটি প্রথম ১৪ শতকে মুরদের দ্বারা নির্মিত হয়েছিল। ধারণা করা হয় যে তারা মসজিদটি নির্মাণ করেছিলেন যাতে তাদের ব্যবসায়ীরা ভাইয়েরা অ্যাড্রিয়াটিক উপকূলের এই অংশে ব্যবসা করার সময় নামায পড়তে পারে। উলসিঞ্জে ইসলাম প্রতিষ্ঠিত হওয়ার আগে মসজিদটি নির্মিত হয়েছিল। ১৫৭১ সালে সমুদ্রের তীরে এই পবিত্র স্থানটি খুঁজে পেয়ে অটোমানরা যথেষ্ট বিস্মিত হয়েছিল। বাম|থাম্ব| মসজিদটির ছবি, ১৯০৭ সালে এডিথ ডারহাম ছবিটি তুলেছিলেন স্কুটারির ইব্রাহিম পাশা (১৭৯৭-১৮০৯) ক্রুসির যুদ্ধে বেঁচে থাকার আল্লাহর কাছে কৃতজ্ঞতা আদায় করার জন্য মসজিদটি পুনর্নির্মাণ করেছিলেন। তিনি উলসিঞ্জ নাবিকদের মসজিদটি উৎসর্গ করেছিলেন, যারা তার পরিবারের সাফল্যে অনেক অবদান রেখেছিলেন, তাই নাম - নাবিকদের মসজিদ। ছোট সাংস্কৃতিক কেন্দ্রটি ১৭৯৮ সালে প্রতিষ্ঠিত হয়েছিল এবং এটি একটি ধর্মীয় বিদ্যালয় এবং ভ্রমণকারী ও দরিদ্রদের জন্য আশ্রয় হিসাবেও ব্যবহৃত হতো।
মসজিদটি ১৯৩১ সালে বন্ধ করা হয়।
১৮৮০ সালে, উলসিঞ্জ গ্রেট পাওয়ার বাহিনী দ্বারা দখল করা হয়েছিল এবং মন্টিনিগ্রোর প্রিন্সিপালিটিকে দেওয়া হয়েছিল। প্রথম বিশ্বযুদ্ধের পর মন্টিনিগ্রো সার্ব, ক্রোয়াট এবং স্লোভেন রাজ্যের অংশ হয়ে ওঠে। ১৯৩১ সালে সামরিক বাহিনী মসজিদটি ভেঙে দেয়। ৮১ বছর পর তুরস্কের আলানিয়ার বেসরকারি বিনিয়োগকারীরা, মন্টেনিগ্রোর ইসলামিক ইউনিয়ন এবং উলসিঞ্জের পৌরসভার সহায়তায় এটি পুনর্নির্মাণ করেন।
মন্টিনিগ্রোর একটি অংশ হিসেবে, অটোমান সাম্রাজ্যের নিয়ন্ত্রণে, উলসিঞ্জ ধর্ম ও ঐতিহ্য উভয় ক্ষেত্রেই একীভূত হয়েছিল। স্থানীয় প্রচলিত সামাজিক রীতিনীতি নির্দেশ করে যে, যেকোনো বড় ঘটনা বা যুদ্ধের পরে, শহরের বাসিন্দাদের আল্লাহর প্রতি তাদের কৃতজ্ঞতার প্রতীক হিসাবে একটি মসজিদ নির্মাণ করা হতো। উপরন্তু, মসজিদগুলি একটি শহরের প্রধানের প্রতিনিধিত্ব করে, যা এর স্থাপত্য এবং আধ্যাত্মিক জীবনকে প্রভাবিত করে।
মসজিদের আশেপাশের ব্যক্তিগত বাড়িগুলিকে ঐখানে জমায়েত লোকদের জন্য মনোনীত করা হয়েছিল। অতএব, অবসর সময় এবং পারিবারিক জীবন প্রতিদিনের নামাযের সাথে আরও সম্পূর্ণরূপে একীভূত হয়ে ওঠে।
৪ নভেম্বর ২০১৩-এ, বজ্রপাতে মিনারের শীর্ষ আংশিকভাবে ক্ষতিগ্রস্ত হয়।
পোন্ন
পোন্ন (ಪೊನ್ನ, আনুমানিক ৯৪৫ খ্রিস্টাব্দ) ছিলেন রাষ্ট্রকূট রাজা তৃতীয় কৃষ্ণের (রাজত্বকাল ৯৩৯-৯৬৮ খ্রিস্টাব্দ) রাজসভার এক বিশিষ্ট কন্নড় কবি। তৃতীয় কৃষ্ণ সমসাময়িক কালে কন্নড় সাহিত্যে অবদানের জন্য তাঁকে ‘কবিচক্রবর্তী’ (‘কবিগণের সম্রাট’) এবং সংস্কৃত ভাষায় তাঁর দখলের প্রেক্ষিতে ‘উভয়কবি চক্রবর্তী’ (‘দুই ভাষার সম্রাট কবি’) উপাধি প্রদান করেন।  পোন্নকে প্রায়শই ‘কন্নড় সাহিত্যের ত্রিরত্ন’-এর অন্যতম মনে করা হয় (অপর দুই রত্ন হলেন আদিকবি পম্প ও রন্ন।  গবেষক আর. নরসিংহাচার্যের মতে, পোন্ন ছিলেন তাঁর সমসাময়িক কালের শ্রেষ্ঠ কবি। গবেষক নীলকণ্ঠ শাস্ত্রী ও ই. পি. রাইসের মতে, পোন্ন ছিলেন বেঙ্গি অঞ্চলের (অধুনা অন্ধ্রপ্রদেশ রাজ্যের অন্তর্গত) আদি বাসিন্দা, পরে তিনি জৈনধর্ম গ্রহণ করে রাষ্ট্রকূট রাজধানী মান্যখেতে (অধুনা গুলবার্গা জেলা, কর্ণাটক) চলে আসেন।
পাহাড়ি চিত্রশিল্প
থাম্ব|300x300পিক্সেল| পাহাড়ী স্টাইলে [[মহাভারত থেকে নালা - দময়ন্তী থিম]] পাহাড়ি চিত্রশিল্প (আক্ষরিক পাহাড়ী অঞ্চল থেকে একটি চিত্র অর্থ: হিন্দিতে পাহাড় মানে পর্বত ) হলো ভারতীয় চিত্রকর্মের একটি ফর্ম, ক্ষুদ্রভাবেই এই ফর্ম বেশিরভাগ সময়ে সম্পন্ন হয়। উত্তর ভারতের হিমালয় অধ্যুষিত পাহাড়ি রাজ্য থেকে এর উৎপত্তিকাল ১৭-১৯শ শতাব্দীতে। যা মধ্যে উল্লেখযোগ্য হল বাশোলি, মাঙ্কোট, নুরপুর, চাম্বা, কাংরা, গুলের, মান্ডি, এবং গারওয়াল । নৈনসুখ আঠারো শতকের মাঝামাঝি সময়ে একজন বিখ্যাত মাস্টার ছিলেন, তারপরে আরও দুটি প্রজন্ম ধরে এই পারিবারিক কর্মশালা অনুষ্ঠিত হয়েছিল।
উৎপত্তি এবং অঞ্চল
থাম্ব|300x300পিক্সেল| [[রাধা হোলি উদযাপন, সিএ ১৭৮৮।]] থাম্ব|300x300পিক্সেল| সুদামার মধ্যে কৃষ্ণর সুবর্ণ প্রাসাদ [[দ্বারকা তে । ca ১৭৭৫-১৭৯০ এর চিত্র।]] পাহাড়ি স্কুল উন্নত ও বিকশিত হয়ে ১৭-১৯শ শতাব্দীতে উদিত জম্মু থেকে আলমোড়া এবং গারওয়াল, উপ- হিমালয়ে র ভারতের হিমাচল প্রদেশের মধ্য থেকে। জম্মু ও কাশ্মীরের বসোহলি থেকে শুরু করে সূক্ষ্ম বাসোহলি পেইন্টিং থেকে শুরু করে নাটকীয় ও গীতিকারক কংরা চিত্রকলার মধ্যে প্রত্যেকটি ঘরানার বিভিন্ন বৈশিষ্ট্য তৈরি হয়েছিল, যা অন্যান্য চিত্রকলার বিকাশের আগে শৈলীর সমার্থক হয়ে ওঠে। জয়দেবের গীতা গোবিন্দ দ্বারা অনুপ্রাণিত রাধা ও কৃষ্ণের চিত্র নিয়ে কংরা রীতিটি শীর্ষে পৌঁছেছিল।
পাহাড়ী চিত্রকলার মোগল চিত্রকর্ম থেকে বিকাশ ঘটে, যদিও এটি বেশিরভাগ রাজপুত রাজা দ্বারা পৃষ্ঠপোষকতা লাভ করেছিল যারা এই অঞ্চলের অনেকগুলি অঞ্চল শাসন করেছিল এবং ভারতীয় চিত্রকলায় একটি নতুন অভিভাবকের জন্ম দেয়।
সর্বোচ্চ আয়ের ভারতীয় বাংলা চলচ্চিত্র তালিকা
টলিউড বা কলকাতার টালিগঞ্জ থেকে বাংলা চলচ্চিত্র নির্মিত হয়। এই চলচ্চিত্র ইন্ডাস্ট্রিকে হলিউড নামেটির সাথে মিল রেখে ১৯৩২ সাল থেকে টলিউড বলা হয়। টলিউডে নির্মিত চলচ্চিত্র ভারতের অন্যান্য চলচ্চিত্র ইন্ডাস্ট্রির চলচ্চিত্রের বাজেট ও আয়ের থেকে কম। তবে টলিউডে নির্মিত অন্য ধারার চলচ্চিত্র বা আর্ট ফিল্ম খুবই উন্নত। এই কারণে টলিউডকে ভারতের শিল্প চলচ্চিত্রের রাজধানী বলা হয়।
সর্বোচ্চ আয়ের চলচ্চিত্র তালিকা
বাংলা ভাষার বাংলা চলচ্চিত্র শিল্প পশ্চিমবঙ্গের  রাজধানী শহর কলকাতার, টালিগঞ্জে অবস্থিত।
নাসিরাবাদ ইউনিয়ন
নাসিরাবাদ ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
অবস্থান ও সীমানা
নাসিরাবাদ ইউনিয়নের উত্তরে বেরাইদ ইউনিয়ন, পূর্বে কায়েতপাড়া ইউনিয়ন, দক্ষিনে ডেমরা এবং পশ্চিমে দক্ষিণগাঁও ইউনিয়ন অবস্থিত।
ইতিহাস
ব্রিটিশ শাসনামলের আনুমানিক ১৯৬২ সালে প্রথম ৪৮ টি গ্রাম নিয়ে বেরাইদ ইউনিয়ন গঠিত হয়। ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। ১৯৭০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৭১ সালে প্রথম গ্রাম প্রেসিডেন্ট হন নান্নু মিয়া। তিনি প্রায় ১৪ বছর দায়িত্ব পালন করেন তারপর পর্যায়ক্রমে এমদার হোসেন, ভারপ্রাপ্ত গ্রাম প্রেসিডেন্ট এর দায়িত্ব পালন করেন।  ১৯৮৫ সালে প্রশাসনিক কাজের সুবিধার্থে তৎকালীন প্রশাসক নাসিরাবাদ ইউনিয়ন আলাদা ভাবে গঠন করা হয়। গঠনের পর  সাবেক চেয়ারম্যান এমদাদ হোসেন দীর্ঘ ৫০ বছর দায়িত্ব পালন করে। বর্তমানে ১২ টি ছোট বড় গ্রাম মিলিয়েই নাসিরাবাদ উনিয়ন পরিষদ।
আয়তন
(৮.৬২ বর্গ মাইল)
খরিয়া, জলপাইগুড়ি
খরিয়া ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷
ভূগোল
খরিয়া জনগণনা নগরটি জলপাইগুড়ি জেলার জলপাইগুড়ি ব্লকের অন্তর্ভুক্ত৷ এটি পাঙ্গা নদীর তীরে অবস্থিত৷ শহরটি ময়নাগুড়ি থানার অন্তর্গত৷ এবং তিস্তা সেচখালটি এই জনগণনা নগরের উপর দিয়ে নির্মিত৷
জনসংখ্যার উপাত্ত
২০১১ খ্রিস্টাব্দের ভারতের জনগণনা অনুসারে খরিয়া জনগণনা নগরের জনসংখ্যা ৬১৬৬১ জন, যার মধ্যে ৩১৫১০ জন পুরুষ ও ৩০১৫১ জন নারী৷ প্রতি হাজার পুরুষে ৯৫৭ জন নারী৷ ৬ বছর অনুর্দ্ধ ৬৬৬৬ জন শিশু, যা সমগ্র জনসংখ্যার ১০.৮১ %৷ ৬ বছরোর্দ্ধ জনসংখ্যার ৭৯.০৯% অর্থাৎ ৪৩৪৯৬ জন সাক্ষর৷ পুরুষ সাক্ষরতার হার ৮৪.২৮ % এবং নারী সাক্ষরতার হার ৭৩.৬৭ %৷
পরিবহন
শহরটি একাধিক ছোট সড়কের দ্বারা ২৭ নং জাতীয় সড়কের সাথে যুক্ত৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাসদর এবং বিভাগসদর জলপাইগুড়ি শহরের উপকণ্ঠে অবস্থিত হওয়ার ফলে জেলার অন্যান্য বিভিন্ন শহরসহ কোচবিহার, আলিপুরদুয়ার ও দার্জিলিং শহরের সাথে সড়ক ও রেলপথে যুক্ত৷ বিস্তৃৃতক্ষেত্র ফল হওয়ার কারণে উত্তরপশ্চিম, উত্তর ও পূর্বের  নিকটবর্তী রেলস্টেশনগুলি হলো যথাক্রমে মোহিতনগর রেলওয়ে স্টেশন, জলপাইগুড়ি রেলওয়ে স্টেশন ও কাদাবাড়ী হল্ট রেলওয়ে স্টেশন৷
ফখর জামান
ফখর জামান (জন্ম: ১০ এপ্রিল, ১৯৯০) খাইবার পাখতুনখোয়ার মর্দান এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান জাতীয় ক্রিকেট দলের অন্যতম সদস্য তিনি। ঘরোয়া ক্রিকেটে লাহোর কালান্দার্স ও বেলুচিস্তানের প্রতিনিধিত্ব করছেন। প্রথম-শ্রেণীর ক্রিকেটে হাবিব ব্যাংক লিমিটেডের পক্ষে খেলছেন। দলে তিনি মূলতঃ বামহাতি উদ্বোধনী ব্যাটসম্যানের দায়িত্ব পালন করছেন। এছাড়াও, বামহাতে অর্থোডক্স বোলিং করে থাকেন তিনি।
খেলোয়াড়ী জীবন
পাকিস্তান সুপার লীগের দ্বিতীয় আসরে লাহোর কালান্দার্সের সাথে চুক্তিবদ্ধ হন। মার্চ ২০১৭ সালে ওয়েস্ট ইন্ডিজের বিপক্ষে খেলার জন্য সীমিত ওভারের দলের সদস্য মনোনীত হন। তবে সিরিজের কোন খেলায় অংশগ্রহণের সুযোগ ঘটেনি তার। ৩০ মার্চ, ২০১৭ তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটে তার। এপ্রিল, ২০১৭ সালে আইসিসি চ্যাম্পিয়ন্স ট্রফি প্রতিযোগিতায় খেলার জন্য নির্বাচিত হন।
হেমেন্দ্রমোহন বসু
হেমেন্দ্রমোহন বসু (জন্ম: ১৮৬৬ - মৃত্যু: ২৮ আগস্ট ১৯১৬) একজন বাঙালি ব্যবসায়ী। তিনি মূলত সুগন্ধীদ্রব্য, সাইকেল, মোটর গাড়ি, রেকর্ড, টর্চ লাইট এবং ছাপাখানার ব্যবসা করেছিলেন। তিনি শিল্পে বাঙালির কর্মক্ষেত্র তৈরি করেন এবং বহু বিষয়ে নিজস্ব ধারার প্রবর্তন করেন। তিনি বিংশ শতাব্দীর শুরুতে বিস্ময়কর যান্ত্রিক প্রগতির বিভিন্ন নিদর্শনকে এদেশ প্রবর্তন করেন।
পরিবার
হেমেন্দ্রমোহন বসুর জন্ম হয় বর্তমান বাংলাদেশের ময়মনসিংহে। তাদের পরিবারের আদিনিবাস ছিল ময়মনসিংহের জয়সিদ্ধি। তার পিতার নাম হরমোহন। তার কাকা হলেন বিখ্যাত ব্রাহ্ম সমাজ নেতা আনন্দমোহন বসু। তার স্ত্রী মৃণালিনী হলেন প্রবাদপ্রতিম শিশু সাহিত্যিক উপেন্দ্রকিশোর রায়চৌধুরীর ছোটবোন। হেমেন্দ্রমোহনের ১০ পুত্রকন্যাদের ভিতরে চিত্রপরিচলক নীতীন বসু, ক্রিকেটার কার্তিক বসু এবং সঙ্গীত শিল্পী মালতী ঘোষাল খ্যাতিলাভ করেছিলেন।
কর্মজীবন
হেমেন্দ্রমোহন আই এ পাস করার পর মেডিকেল কলেজে পড়তে থাকেন। সেই সময় তার চোখে অ্যাসিড ছিটকে পড়ায় কিছুদিন অসুস্থ থাকেন। এরপর পড়া ছেড়ে ১৮৯০-৯১ খ্রিষ্টাব্দে কুন্তলীন কেশ তৈল নিয়ে ব্যবসায় অবতীর্ণ হন। এইচ. বোস পারফিউমার কারখানা থেকে তৈরি হতে থাকে কুন্তলীন, দেলখোস, ল্যাভেণ্ডার ওয়াটার, ও-ডি কোলন, মিল্ক অফ রোজ প্রভৃতি সুগন্ধি দ্রব্য।
বাঙালিদের মধ্যে তিনিই প্রথম কলকাতার হ্যারিসন রোডে সাইকেলের দোকান খোলেন। তিনি নিজে সাইকেল চড়তেন এবং বন্ধু বান্ধবদের চড়তে শেখাতেন। সেই সময়ে বিদেশ থেকে শুধু মোটর গাড়ি নয় তার চালকও আনতে হত। সেই সময়ে ১৯০০ খ্রিষ্টাব্দে হেমেন্দ্রমোহন তার টু-সিটার ড্যাকার গাড়িটি নিজে চালাতেন। তিনি গ্রেট ইষ্টার্ন মোটর কোম্পানি স্থাপন করেন। পার্ক স্ট্রীটে গ্রেট ইষ্টার্ন মোটর ওয়ার্কস নামে তার একটি মেরামতির কারখানাও ছিল।
রেকর্ড তৈরি
হেমেন্দ্রকুমার এদেশে প্রথম রেকর্ড তৈরির কারখানা খুলেছিলেন। এই রেকর্ড ছিল ফনোগ্রামের সিলিন্ডার। ধর্মতলার মার্বেল হাউসে দ্য টকিং মেশিন হল নামে এই কারখানা তিনি খোলেন। পরে বৌবাজার স্ট্রীটের দেলখোস হাউসে এই কারখানা স্থানন্তরিত হয়। ১৯০৫ খ্রীষ্টাব্দে বঙ্গভঙ্গ আন্দোলন শুরু হবার পরেই এইচ. বোসেস রেকর্ডের আত্মপ্রকাশ এবং বন্দেমাতরম গান সহ শুধু দেশাত্মবোধক গানই এতে প্রচার করা হয়েছিল। স্বদেশী গান প্রচারের জন্য তিনি তার প্রধান শিল্পী হিসাবে পেয়েছিলেন রবীন্দ্রনাথ ঠাকুর এবং দ্বিজেন্দ্রলাল রায়কে। তার তৈরি রেকর্ডে লালচাঁদ বড়াল বহু গান দিয়েছিলেন। দ্য টকিং মেশিন হল - এ মেরামতি বিভাগও চালু করেছিলেন। প্যাথে ডিস্কে এইচ. বোসেস রেকর্ডসের প্রথম চালান কলকাতায় আসে ১৯০৮ খ্রিষ্টাব্দে।
হেমেন্দ্রকুমার প্রতিষ্ঠিত কুন্তলীন প্রেসেরও খুব সুনাম ছিল। তিনি নিজে দক্ষ আলোকচিত্রী ছিলেন। রঙিন আলোকচিত্র গ্রহণে তিনি এদেশে পথিকৃৎ। তার তোলা কয়েকটি অটোক্রোম স্লাইড পাওয়া যায়।
অন্যান্য অবদান
হেমেন্দ্রমোহন কুন্তলীন ও দেলখোসের প্রচার এবং সাহিত্যসৃষ্টিকে উৎসাহ দেবার জন্য ১৩০৩ বঙ্গাব্দে কুন্তলীন পুরস্কার প্রবর্তন করেন এবং অনেক সাহিত্যিককে নিজের প্রতিভা বিকাশে সুযোগ দেন। গল্প লিখে প্রথম বছরের পুরস্কার পেয়েছিলেন জগদীশচন্দ্র বসু। শরৎচন্দ্র চট্টোপাধ্যায়ের প্রথম মুদ্রিত গল্প 'মন্দির' কুন্তলীন পুরস্কার বিজয়ী।
হেমেন্দ্রমোহন খেলাধুলাতেও উৎসাহী ছিলেন। স্পোর্টিং ইউনিয়ন ক্লাবের তিনি ছিলেন প্রতিষ্ঠাতা সভাপতি। তার ৫২ নং আমহার্স্ট স্ট্রিটের বাড়িতে বহু জ্ঞানীগুনীর আসাযাওয়া ছিল।
সামিল উদ্দিন আহমেদ শিমুল
সামিল উদ্দিন আহমেদ শিমুল একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি চাঁপাইনবাবগঞ্জ-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
প্রারম্ভিক জীবন
শিমুল চাঁপাইনবাবগঞ্জ জেলার মনাকষার ইউনিয়নের চৌধুরীপাড়া গ্রামে জন্মগ্রহণ করেন। তার পিতার নাম মইন উদ্দিন আহমেদ যিনি সাবেক সংসদ সদস্য ও মাতার নাম রোকেয়া আহমেদ। শিক্ষাজীবনে তিনি রাজশাহী মেডিকেল কলেজ থেকে এমবিবিএস ডিগ্রি অর্জন করেন।
কর্মজীবন
শিমুল শিক্ষাজীবন শেষ করে চিকিৎসা পেশায় যুক্ত হন। বর্তমানে তিনি রাজশাহী মেডিকেল কলেজ (রামেক) হাসপাতালের অর্থোপেডিক বিভাগের চিকিৎসক ও তার নিজ মালিকানায় ডলফিন ক্লিনিক নামে একটি হাসপাতাল রয়েছে।
সমালোচনা
২০১৪ সালের ২৯ জানুয়ারি শিমুলের মালিকানাধীন ডলফিন ক্লিনিকে চিকিৎসাধীন অবস্থায় একজন রোগী মৃত্যুবরণ করার পর তার বিরুদ্ধে চিকিৎসা অবহেলার অভিযোগে মামলা হলে ২৭ মার্চ তাকে কারাগারে প্রেরণ করা হয়। পরবর্তীতে আওয়ামী লীগ সমর্থিত স্বাধীনতা চিকিৎসক পরিষদের (স্বাচিপ) আন্দোলনের মুখে তাকে জামিন দেওয়া হয়।
ইয়াকগওয়া
ব্যুৎপত্তি
ইয়াকগওয়া (약과; 藥菓), দুটি শব্দাংশ নিয়ে গঠিত, ইয়াক (약; 藥; "ঔষধ") এবং gwa (과; 菓; "মিষ্টি"), মানে "ঔষধ মিষ্টান্ন"। এই নামটি প্রচুর পরিমাণে মধু থেকে এসেছে যা এটি প্রস্তুত করতে ব্যবহৃত হয়, কারণ প্রাক-আধুনিক কোরিয়ানরা মধুকে ঔষধি বলে মনে করে এবং তাই অনেক মধু-ভিত্তিক খাবারের নাম দিয়েছে ইয়াক ("ওষুধ")।[7]
"মধু কুকি" এই মিষ্টান্নের নামের একটি সাধারণ ইংরেজি অনুবাদ।
ইতিহাস
ইয়াকগওয়া একটি দীর্ঘ ইতিহাস সহ একটি খাবার। এটি পরবর্তী সিলা যুগে (668-935) বৌদ্ধ আচার-অনুষ্ঠানের জন্য তৈরি করা হয়েছিল। এটি গোরিও রাজবংশের সময় জনপ্রিয় ছিল এবং রাজপরিবার, অভিজাত, মন্দির এবং ব্যক্তিগত বাড়িগুলি উপভোগ করত। গোরিও যুগে (918-1392), ইয়াকগওয়া গোরিও রাজা এবং ইউয়ান রাজকন্যাদের বিয়ের অনুষ্ঠানে পাইবেক (একটি আনুষ্ঠানিক অভিবাদন) জন্য ব্যবহৃত হত।
ইয়াকগওয়া মূলত পাখি এবং প্রাণীর আকারে তৈরি করা হয়েছিল, তবে জোসেন যুগে (১৩৯২-১৮৯৭) স্ট্যাকিংয়ের সহজতার জন্য এটি চাটুকার হয়ে ওঠে। প্রতিটি প্যাটার্ন একটি ইচ্ছা নির্দেশ করে; প্রজাপতি একটি সুখী বিবাহের প্রতিনিধিত্ব করে, বাদুড় ভাগ্য নিয়ে আসে এবং পাইন গাছগুলি একটি নতুন বছরের শুরুর প্রতীক। কেউ সম্প্রীতির জন্য একটি পদ্ম এবং উর্বরতার জন্য একটি ডালিম প্রিন্ট করবে। তারপর, জোসেন কিংডমে, এটি একটি গোলক হিসাবে সরলীকৃত হয়েছিল। যাইহোক, বলগুলি পূর্বপুরুষের আচারের জন্য টেবিলে উপস্থাপনের জন্য উপযুক্ত ছিল না। তাই এটি একটি ঘনক্ষেত্রে রূপান্তরিত হয়েছে। অবশেষে, ইয়াকগওয়াকে তার বর্তমান আকৃতি নেওয়ার জন্য স্টাইলাইজ করা হয়েছিল, একটি ঢেউ খেলানো প্রান্ত দিয়ে গোলাকার।
প্রাক-আধুনিক কোরিয়ায়, ইয়াকগওয়া বেশিরভাগ উচ্চ শ্রেণীর লোকেরা উপভোগ করত, কারণ গম ছিল একটি বিরল এবং লালিত উপাদান, এবং মধুকেও উচ্চ মর্যাদা দেওয়া হত। বর্তমানে ইয়াকগওয়া চা দিয়ে পরিবেশন করা সাধারণ, তবে বিশেষ অনুষ্ঠানের জন্য উপহারও হতে পারে।
প্রস্তুতি এবং জাত
তিলের তেল, মধু, আদার রস এবং চংযু (রাইস ওয়াইন) দিয়ে চালিত গমের ময়দা দিয়ে আটা তৈরি করা হয়। ময়দা এবং তিলের তেল হাত দিয়ে একসাথে ঘষে, এবং তারপর একটি জালের চালনি দিয়ে চলে যায়। সোজুতে চিনির সিরাপ ফলস্বরূপ ময়দা এবং তিলের তেলের মিশ্রণে যোগ করা হয়, যা তারপরে গুঁড়া হয়, ফেলানো হয় এবং চারকোনা করে কাটা হয়। চিনি এবং জলের মিশ্রণে ১০ মিনিট ফুটিয়ে চিনির সিরাপ তৈরি করা হয় এবং তারপরে স্টার্চ সিরাপ যোগ করা হয়। ইয়াকগওয়া ফুলের আকৃতির কাঠের ছাঁচে চেপে যাকে ইয়াকগওয়া-প্যান (약과판) বলা হয়, বা ম্যালেট দিয়ে চ্যাপ্টা করে বর্গাকার করে কেটে তার আকৃতি পায়।  আকারের উপর নির্ভর করে, ইয়াকগওয়াকে দে-ইয়াকগওয়া (বড়), জং-ইয়াকগওয়া (মাঝারি), এবং সো-ইয়াকগওয়া (ছোট) এ শ্রেণীবদ্ধ করা হয়। বর্গাকার বা আয়তক্ষেত্রে কাটা তাদের বলা হয় মো-ইয়াকগওয়া (কৌণিক ইয়াকগওয়া)। আকৃতির টুকরোগুলিকে ধীরে ধীরে অপেক্ষাকৃত কম তাপমাত্রায়, প্রায় ১২০-১৪০ °C (২৪৮-২৮৪ °F) তাপমাত্রায় ভাজা হয়। গভীর ভাজা কুকিগুলি তারপরে মধুতে ভিজিয়ে, দারুচিনির গুঁড়ো দিয়ে মিশ্রিত করা হয় এবং শুকানো হয়, যা ইয়াকগওয়াকে একটি মিষ্টি স্বাদ এবং একটি নরম, আর্দ্র টেক্সচার দেয়।   ট্রিটটি বিভিন্ন টপিং যেমন পাইন বাদাম বা তিলের বীজ দিয়েও ছিটিয়ে দেওয়া যেতে পারে।
গবেষণা এবং আরও উন্নয়ন
দক্ষিণ কোরিয়ার ইনহা ইউনিভার্সিটির খাদ্য বিজ্ঞান ও জৈবপ্রযুক্তি বিভাগ থেকে প্রকাশিত একটি প্রতিবেদনে ইয়াকগওয়া রেসিপিতে আদা পাউডারযুক্ত এবং আদা পাউডার ছাড়া জুপচেওং (ভেজানো সিরাপ) কয়েক সপ্তাহের জন্য সংরক্ষণ করা হয়েছে এবং তারপরে এর প্রভাব নিয়ে গবেষণা করা হয়েছে । ময়দার টুকরোগুলি সয়াবিন তেলে 90 থেকে 150 ডিগ্রি সেলসিয়াসে গভীরভাবে ভাজা হয়, আদা গুঁড়োযুক্ত এবং ছাড়া সিরাপে ভিজিয়ে রাখা হয় এবং শেষ পর্যন্ত 8 সপ্তাহের জন্য অন্ধকারে 30 ডিগ্রি সেন্টিগ্রেডে সংরক্ষণ করা হয়। এটি জানা গিয়েছিল যে বিশেষ করে আদাযুক্ত জুপচেওং, টোকোফেরল এবং লিগন্যানের উচ্চতর সুরক্ষার মাধ্যমে পলিফেনলের অবক্ষয় থেকে ইয়াকগওয়ার লিপিড অক্সিডেটিভ স্থিতিশীলতা উন্নত করতে পারে এবং টোকোফেরলগুলি ছিল ইয়াকগওয়ার লিপিড অক্সিডেশন কমানোর ক্ষেত্রে সবচেয়ে গুরুত্বপূর্ণ অ্যান্টিঅক্সিডেন্ট । রেসিপিতে ব্যবহৃত ঐতিহ্যবাহী আদার রসের পরিবর্তে আদা পাউডার ব্যবহার করায় দেখা যায়, পাউডারটি ইয়াকগওয়াতে লিপিড অক্সিডেটিভকে সমর্থন করে। ইয়াকওয়াতে থাকা লিপিড অক্সিডেটিভ, চর্বি নষ্ট করে এবং এর অন্যান্য স্বাস্থ্য উপকারিতা রয়েছে।
উপরন্তু, 2014 সালে ডং ইউই ইউনিভার্সিটি একাডেমিক কো-অপারেশন ফাউন্ডেশন এবং সানচেন কোরিয়া মেডিসিন ইয়াকচস, স্বাস্থ্য কার্যকরী ইয়াকগওয়ার জন্য পেটেন্ট আবেদন করেছে। কোরিয়ান বুদ্ধিজীবী নিম্নলিখিত বিমূর্তটি প্রকাশ করেছেন, “বর্তমান আবিষ্কারটি ঔষধি গাছ ব্যবহার করে একটি স্বাস্থ্যকর ভাজা মধু কেক তৈরির পদ্ধতির সাথে সম্পর্কিত। বর্তমান উদ্ভাবন অনুসারে স্বাস্থ্যকর ভাজা মধু কেকটি ইউকমিয়া, মোনার্কি, অ্যাঞ্জেলিকা, তুঁত পাতা বা চায়ের গুঁড়া ব্যবহার করে একটি ওভেনে বেক করার পরিবর্তে একটি চুলায় বেক করার মাধ্যমে তৈরি করা হয়, যার ফলে তা ভাজা মধু কেকের চেয়ে বেশি ক্যালোরি এবং চর্বি হ্রাস করে। ঐতিহ্যগত উপায়ে তৈরি এবং অ্যান্টিঅক্সিডেন্ট ফাংশন, স্বাদ এবং স্বাস্থ্যের উন্নতি করে।"
অতিমহানগরী
অতিমহানগরী বা মেগাশহর (Megacity) বলতে সাধারণত সেসব মহানগর এলাকাকে বোঝানো হয় যাদের জনসংখ্যা ১ কোটি বা তার অধিক। কোনও কোনও ক্ষেত্রে জনসংখ্যার ঘনত্বও (প্রতি বর্গ কিলোমিটারে ন্যূনতম ২০০০ জন) বিবেচনা করা হয়ে থাকে। অনেক ক্ষেত্রে একাধিক মহানগর এলাকার সমন্বয়ে একটি অতিমহানগরী গঠিত হয়ে থাকে। ২ কোটির বেশি জনসংখ্যাবিশিষ্ট মহানগরীকে অনেক সময় "অধিনগরী" (Metacity মেটাসিটি) বলা হয়।
২০১৯ খ্রিস্টাব্দে জাতিসংঘ কর্তৃক প্রকাশিত বিশ্ব পৌরায়ন সম্ভাবনা : ২০১৮ সালের সংশোধন (World Urbanization Prospects: The 2018 Revision) নামক প্রতিবেদন অনুযায়ী ২০১৮ খ্রিস্টাব্দ শেষে বিশ্বে অতিমহানগরীর সংখ্যা ছিল ৩৩। এগুলির বেশিরভাগই গণচীন এবং এশিয়ার অন্যান্য দেশে অবস্থিত। ঐ প্রতিবেদন অনুযায়ী ২০১৮ সালে বিশ্বের বৃহত্তম তিনটি অতিমহানগরী ছিল জাপানের টোকিও (৩ কোটি ৭৪ লক্ষ অধিবাসী), ভারতের দিল্লি (২ কোটি ৮৫ লক্ষ অধিবাসী) এবং চীনের সাংহাই (২ কোটি ৫৫ লক্ষ অধিবাসী)। বাংলাভাষী অঞ্চলে ২টি অতিমহানগরী রয়েছে; এগুলি হল বিশ্বের ৯ম বৃহত্তম অতিমহানগরী ঢাকা (১ কোটি ৯৫ লক্ষ অধিবাসী) এবং ষোড়শ (১৬শ) বৃহত্তম অতিমহানগরী কলকাতা (১ কোটি ৪৬ লক্ষ অধিবাসী)।
ইতিহাস
জাতিসংঘ প্রকাশিত বিশ্ব পৌরায়ন সম্ভাবনা : ২০১৮ সালের সংশোধন শীর্ষক প্রতিবেদন অনুযায়ী ১৯৯০ খ্রিস্টাব্দে বিশ্বে ১০টি অতিমহানগরী ছিল। ২০১৮ সালে এদের সংখ্যা বেড়ে দাঁড়ায় ৩৩। জাতিসংঘের ভবিষ্যদ্বাণী অনুযায়ী ২০৩০ সালে অতিমহানগরীর সংখ্যা বেড়ে হবে ৪৩। ২০১০ সালে ১০টি অতিমহানগরীতে ১৫ কোটি ৩০ লক্ষ লোক বাস করত, যা ছিল তৎকালীন বিশ্ব পৌর জনসংখ্যার ৬.৭%। ২০১৮ সালে এসে ২০টি দেশে অবস্থিত ৩৩টি অতিমহানগরীতে প্রায় ৫৩ কোটি লোক বাস করত, যা ছিল বিশ্ব পৌর জনসংখ্যার ১২.৫%। ২০৩০ সালে ৪৩টি অতিমহানগরীতে প্রায় ৭৫ কোটি লোক বাস করবে, যা হবে বিশ্ব পৌর জনসংখ্যার ১৪.৬%।
অতিমহানগরীসমূহের তালিকা
২০১৯ খ্রিস্টাব্দে জাতিসংঘ কর্তৃক প্রকাশিত বিশ্ব পৌরায়ন সম্ভাবনা : ২০১৮ সালের সংশোধন নামক প্রতিবেদনে প্রকাশিত ২০১৮ সাল পর্যন্ত হিসাব অনুযায়ী ১ কোটির বেশি জনসংখ্যা অধ্যুষিত অতিমহানগরীসমূহের একটি তালিকা নিচে উপস্থাপিত হল।